Σικάγο Σταγκς

Οι Σικάγο Σταγκς (αγγλικά: Chicago Stags) ήταν ομάδα καλαθοσφαίρισης του NBA και του προκάτοχού του, BAA. Ο σύλλογος είχε έδρα το Σικάγο του Ιλινόι και χρησιμοποίησε ως γήπεδο το Chicago Stadium.

 Ιστορία 
Οι Σικάγο Σταγκς ιδρύθηκαν το 1946 και ήταν από τα πρώτα μέλη στο νεοσύστατο πρωτάθλημα του BAA. Στην εναρκτήρια σεζόν, τερμάτισαν στην πρώτη θέση της Δυτικής κατηγορίας με 38 νίκες και 22 ήττες μαζί με τους Σαιντ Λούις Μπόμπερς. Στις 31 Μαρτίου 1947, διοργανώθηκε αγώνας μπαράζ μεταξύ των δύο ομάδων και τη νίκη πήραν οι Σταγκς με 73-66 στην παράταση, κερδίζοντας έτσι τον τίτλο στην κατηγορία τους. Ακολούθησαν οι ημιτελικοί των πλέι-οφ, όπου βρέθηκαν αντιμέτωποι με τους Ουάσινγκτον Κάπιτολς, νικήτρια ομάδα στην Ανατολική κατηγορία. Οι Σταγκς επικράτησαν με 4-2 νίκες και πήραν την πρόκριση για τους τελικούς της διοργάνωσης, όπου υπέκυψαν στους Φιλαδέλφεια Ουόριορς και απώλεσαν τον τίτλο με συνολικό σκορ 4-1 νίκες.

Την επόμενη σεζόν, οι Σταγκς τερμάτισαν στη δεύτερη θέση της κατηγορίας με 28 νίκες και 20 ήττες μαζί με τους Μπάλτιμορ Μπούλετς και τους Ουάσινγκτον Κάπιτολς. Στα πλέι-οφ, νίκησαν σε αγώνα μπαράζ τους Κάπιτολς και στη συνέχεια απέκλεισαν τους Μπόστον Σέλτικς με 2-1 νίκες. Δεν κατάφεραν όμως να προκριθούν στους τελικούς για δεύτερη συνεχόμενη χρονιά, αφού αποκλείστηκαν με δύο ήττες στα ημιτελικά από τους μετέπειτα πρωταθλητές Μπούλετς.

Τη σεζόν 1948-49, οι Σταγκς τερμάτισαν στην τρίτη θέση της κατηγορίας με 38 νίκες και 22 ήττες, αλλά στα πλέι-οφ γνώρισαν τον αποκλεισμό στους ημιτελικούς της κατηγορίας από τους μετέπειτα πρωταθλητές Μινεάπολις Λέικερς με δύο ήττες.

Αμέσως μετά τη συνένωση με το NBL το 1949, οι ομάδες του BAA -μεταξύ των οποίων και οι Σταγκς- έλαβαν μέρος στο νεοσύστατο πρωτάθλημα του NBA. Στην εναρκτήρια σεζόν του, οι Σταγκς αγωνίστηκαν στην Κεντρική κατηγορία, όπου τερμάτισαν στην τρίτη θέση με 40 νίκες και 28 ήττες μαζί με τους Φορτ Γουέιν Πίστονς. Στα πλέι-οφ, γνώρισαν για μία ακόμα φορά τον αποκλεισμό στους ημιτελικούς της κατηγορίας από τους μετέπειτα πρωταθλητές Λέικερς με δύο ήττες.

Πριν την έναρξη της αγωνιστικής περιόδου 1950-51, οι Σταγκς ήταν μία από τις έξι ομάδες που αποχώρησαν από το NBA (Άντερσον Πάκερς, Ουότερλου Χοκς και Σιμπόιγκαν Ρεντ Σκινς μεταπήδησαν στο NPBL, ενώ Ντένβερ Νάγκετς, Σαιντ Λούις Μπόμπερς και οι Σταγκς αποσύρθηκαν οριστικά) και ο αριθμός των ομάδων συρρικνώθηκε από 17 σε 11. Από τότε το NBA επέστρεψε ξανά στο Σικάγο το διάστημα 1961-63 με τους Σικάγο Πάκερς και Σικάγο Ζέφιρς (σημερινοί Ουάσινγκτον Ουίζαρντς) και από το 1966 με τους Σικάγο Μπουλς.

 Αποτελέσματα ανά περίοδο 
 Περίοδος Πρωτάθλημα Περιφέρεια Θέση Κατηγορία Θέση Νίκες Ήττες % ΝικώνPlayoffs Βραβεία Σικάγο Σταγκς1946-47BAA——Δυτική1η392263,9%Νίκη στους ημιτελικούς επί των Ουάσινγκτον Κάπιτολς με 4-2Ήττα στους τελικούς από τους Φιλαδέλφεια Ουόριορς με 4-1—1947-48BAA——Δυτική2η282058,3%Νίκη στο μπαράζ ισοβαθμίας επί των Ουάσινγκτον ΚάπιτολςΝίκη στον πρώτο γύρο επί των Μπόστον Σέλτικς με 2-1Ήττα στους ημιτελικούς από τους Μπάλτιμορ Μπούλετς με 2-0—1948-49BAA——Δυτική3η382263,3%Ήττα στους ημιτελικούς της κατηγορίας από τους Μινεάπολις Λέικερς με 2-0—1949-50NBA——Κεντρική4η402858,8%Ήττα στο μπαράζ ισοβαθμίας από τους Φορτ Γουέιν ΠίστονςΉττα στους ημιτελικούς της κατηγορίας από τους Μινεάπολις Λέικερς με 2-0— Σύνολο κανονικής περιόδου  145  92  61,2%  — Σύνολο Playoffs  8  14  36,4%  —

 Σημαντικά πρόσωπα 
Προπονητές
 Χάρολντ Όλσεν
 Φίλιπ Μπράουνσταϊν

Παίκτες
 Άντι Φίλιπ
 Σταν Μίασεκ
 Μαξ Ζασλόφσκι
 Κεν Ρόλινς
 Τσικ Χάλμπερτ
 Κένι Σέιλορς

 Παραπομπές 

Κατηγορία:Ανενεργές ομάδες του NBA
Κατηγορία:Ομάδες του BAA
Κατηγορία:Ιδρύσεις αθλητικών συλλόγων το 1946
Κατηγορία:Ιδρύσεις ομάδων καλαθοσφαίρισης το 1946